આ મામલે હું પહેલા પણ સ્પષ્ટતા આપી ચૂક્યો છું. જો હું મમતા બેનર્જી, નીતિશ કુમાર અને ઉદ્ધવ ઠાકરેને ખુલ્લેઆમ મળી શકતો હોવ તો પછી રાહુલ ગાંધીને મળવામાં શું વાંધો છે. તમને જણાવી દઇએ કે 2017માં ગુજરાતમાં ડિસેમ્બરમાં થયેલ વિધાનસભાની ચૂંટણીમાં ભાજપે 182 બેઠકોમાંથી ખાલી 99 બેઠકો પર જ જીત મેળવી છે. કોંગ્રેસ હાર્દિકની મદદ અને પોતાની નવી રણનીતિના કારણે મજબૂત વિપક્ષ બનીને આ ચૂંટણીમાં સામે આવી છે. ઉલ્લેખનીય છે કે ભલે હાર્દિક પટેલ હાલ રાહુલ ગાંધીને પહેલા ન મળવાનો અફસોસ કરતા હોય પણ ગુજરાત વિધાનસભાની ચૂંટણી પહેલા જો તે રાહુલ ખુલ્લે આમ મળ્યા હોત તો ભાજપ તેમને કોંગ્રેસી કહીને આ ચૂંટણીને નબળી પાડવાનો પ્રયાસ ચોક્કસથી કરતું. ઉલ્લેખનીય છે કે અમદાવાદમાં જ્યારે રાહુલ ગાંધી અને હાર્દિક પટેલ એક હોટલમાં મળ્યા હોવાનો દાવો કરવામાં આવ્યો હતો ત્યારે હાર્દિક પટેલની ઇમેજને બગાડવાનો મોકો ભાજપના હાથમાં આવ્યો હતો.